**R E C T I F I C A R E**

**la** **Hotărârea** **Consiliului Judeţean Cluj nr.** **61/2022 la Proiectul de hotărâre privind nominalizarea pe beneficiari a sumei de 3.000,00 mii lei, aprobată prin Hotărârea Consiliului Județean Cluj nr. 21/2022, la Capitolul 67.02 Alte Culte**

Având în vedere Referatul nr. 20645/23.05.2022 privind rectificarea la Hotărârea Consiliului Judeţean Cluj nr. 61/2022 la Proiectul de hotărâre privind nominalizarea pe beneficiari a sumei de 3.000,00 mii lei, aprobată prin Hotărârea Consiliului Județean Cluj nr. 21/2022, la Capitolul 67.02 Alte Culte;

Luând în considerare:

* Cererea de finațare nr. 11056/21.03.2022 depusă la Consiliul Județean Cluj de către Parohia Unitariană Turda și Cererea de finanțare nr. 11169/21.03.2022 depusă la Consiliul Județean Cluj de către Parohia Ortodoxă Adormirea Maicii Domnului Crăiești în scopul finantării nerambursabile de la bugetul județului Cluj în conformitate cu prevederilor art. 3 alin. 3 din Ordonanţa Guvernului nr. 82/2001 privind stabilirea unor forme de finanțare nerambursabilă pentru unităţile de cult aparţinând cultelor religioase recunoscute din România, republicată, cu modificările şi completările ulterioare, ale art. 4 din Normele Metodologice de aplicare a prevederilor O.G. nr. 82/2001, aprobate prin H.G. 1470/2002, ale Legii nr. 350/2005 privind regimul finanţărilor nerambursabile din fondurile publice alocate pentru activităţi nonprofit de interes general, cu modificările şi completările ulterioare, şi în baza Hotărârii Consiliului Judeţean Cluj nr. 322/2014, cu modificările şi completările ulterioare;
* sesizarea transmisă electronic de către preotul paroh al Parohiei Unitariene Turda și înregistrată la Consiliul Județean Cluj cu nr. 20645/23.05.2022;

În conformitate cu prevederile art. 224 din Anexa la Hotărârea Consiliului Judeţean Cluj nr. 170/2020 privind aprobarea Regulamentului de organizare şi funcţionare a Consiliului Judeţean Cluj, rectificată;

În temeiul dispozițiilor art. 71 alin. (1) din Legea privind normele de tehnică legislativă pentru elaborarea actelor normative nr. 24/2000, republicată, cu modificările şi completările ulterioare;

La Hotărârea Consiliului Judeţean Cluj nr. 61/2022 la Proiectul de hotărâre privind nominalizarea pe beneficiari a sumei de 3.000,00 mii lei, aprobată prin Hotărârea Consiliului Județean Cluj nr. 21/2022, la Capitolul 67.02 Alte Culte;

se face următoarea

**r e c t i f i c a r e:**

1. **În cuprinsul titlului hotărârii** în loc de sintagma “... *la Proiectul de hotărâre privind nominalizarea pe beneficiari a sumei de 3.000,00 mii lei, aprobată prin Hotărârea Consiliului Județean Cluj nr. 21/2022, la Capitolul 67.02 Alte Culte*” se va citi sintagma *”... privind nominalizarea pe beneficiari a sumei de 3.000,00 mii lei, aprobată prin Hotărârea Consiliului Județean Cluj nr. 21/2022, la Capitolul 67.02 Alte Culte*”.
2. **În cuprinsul Anexei nr. 6** ”Nominalizarea pe beneficiari a sumei de 35,40 mii lei aprobată prin Hotărârea Consiliului Județean Cluj nr. 21/2022 la Capitolul 67.02 Alte Culte - Cultul Unitarian, la poziția nr. crt. 2 ”Turda”, coloana a treia în loc de sintagma “*Parohia Unitariană Turda - Renovarea sediului cultural (acoperișul și exteriorul bisericii*)” se va citi sintagma “*Parohia Unitariană Turda - Renovarea sediului cultural (acoperișul și exteriorul clădirii)*”.
3. **În cuprinsul Anexei nr. 1** ”Nominalizarea pe beneficiari a sumei de 2.150,74 mii lei aprobată prin Hotărârea Consiliului Județean Cluj nr. 21/2022 la Capitolul 67.02 Alte Culte - Cultul Ortodox, la poziția nr. crt. 173 ”Petreștii de Jos”, coloana a treia în loc de sintagma “Parohia Ortodoxă Adormirea Maicii Domnului Crăiești - Îmbunătățire stare termică la biserică” se va citi sintagma “Parohia Ortodoxă Adormirea Maicii Domnului Crăiești - Îmbunătățire stare tehnică la biserică”.
4. Prezenta rectificare se comunică Direcţiei Generale Buget-Finanţe, Resurse Umane; Parohiei Unitariane Turda, Parohiei Ortodoxe Adormirea Maicii Domnului Crăiești, precum şi Prefectului Judeţului Cluj şi se aduce la cunoştinţă publică prin afișare la sediul Consiliului Județean Cluj și pe pagina de internet ”[www.cjcluj.ro](http://www.cjcluj.ro)”.

**Contrasemnează:**

**PREŞEDINTE,**  **SECRETAR GENERAL AL JUDEŢULUI,**

Alin Tișe Simona Gaci

**Nr. 14 din 30 mai 2022**